Document ID: /roh_data/filtered/swiss_laws_in_ROHinterleaved.jsonl.gz/30373

This text was translated from DE into Rumantsch Grischun.

Das Gesamtvermögen der Anlagestiftung umfasst das Stammvermögen und das Anlagevermögen. Die Anlegerversammlung erlässt Bestimmungen über die Anlagen dieser Vermögen. Die Statuten können bestimmen, dass diese Befugnis durch den Stiftungsrat ausgeübt wird. Das Anlagevermögen besteht aus den von Anlegern zum Zwecke der gemeinsamen Vermögensanlage eingebrachten Geldern. Es bildet eine Anlagegruppe oder gliedert sich in mehrere Anlagegruppen. Die Anlagegruppen werden rechnerisch selbstständig geführt und sind wirtschaftlich voneinander unabhängig. Eine Anlagegruppe besteht aus gleichen und nennwertlosen Ansprüchen eines oder mehrerer Anleger. Sachen und Rechte, die zu einer Anlagegruppe gehören, werden im Konkurs der Anlagestiftung zugunsten von deren Anlegern abgesondert. Dasselbe gilt sinngemäss für den Nachlassvertrag mit Vermögensabtretung. Vorbehalten bleibt ein Anspruch der Anlagestiftung auf:a. die vertraglich vorgesehenen Vergütungen;b. Befreiung von den Verbindlichkeiten, die sie in richtiger Erfüllung ihrer Aufgaben für eine Anlagegruppe eingegangen ist;c. Ersatz der Aufwendungen, die sie zur Erfüllung dieser Verbindlichkeiten gemacht hat. Die Verrechnung ist nur zulässig bei Forderungen innerhalb der gleichen Anlagegruppe oder bei Forderungen innerhalb des Stammvermögens.

La facultad totala da la fundaziun d’investiziun cumpiglia la facultad da basa e la facultad d’investiziun. La radunanza dals investiders decretescha disposiziuns davart l’investiziun da questas facultads. Ils statuts pon fixar che questa cumpetenza vegnia exequida dal cussegl da fundaziun. La facultad d’investiziun vegn furmada dals daners che vegnan appurtads dals investiders cun l’intent da far cuminaivlamain investiziuns da la facultad. Ella furma ina gruppa d’investiziun u è dividida en pliras gruppas d’investiziun. En quai che concerna la contabilitad vegnan las gruppas d’investiziun manadas en moda autonoma ed èn economicamain independentas ina da l’autra. Ina gruppa d’investiziun consista da dretgs eguals e senza valur nominala d’in u da plirs investiders. En cas d’in concurs da la fundaziun d’investiziun vegnan ils bains ed ils dretgs che appartegnan ad ina gruppa d’investiziun excorporads a favur da lur investiders. Il medem vala tenor il senn per il concordat cun cessiun da la facultad. Resalvà resta in dretg da la fundaziun d’investiziun sin:a. las indemnisaziuns previsas dal contract;b. la liberaziun d’obligaziuns ch’ella ha surpiglià per ademplir correctamain sias incumbensas per ina gruppa d’investiziun;c. la cumpensaziun da las expensas ch’ella ha fatg per ademplir questas obligaziuns. La scuntrada è admissibla mo en cas da pretensiuns entaifer la medema gruppa d’investiziun u en cas da pretensiuns entaifer la facultad da basa.